Seg wass-nni d asawen, tamɣart amzun tergagi fell-as ddunit. Znezla tekka syin, tazeqqa twet deg-s tuccent, dayen ur tettaf iman-is : tseggra-as-id iɣisi seg uqermud alama d lsas. Ntant tlufa deg wallaɣ-is, yerna tuget d ti dur nella. Anida i d-yeɣli uɣbel, ad t-id-tcidd ɣer uqerru-s, ad yuɣal d ayla-s ɣas ur tt-yeɛna. Tura tger isni niḍen deg uqerru-s, tikti yentan deg-s diri-itt, yerna d wartilawt. Teqqar yemmut umenzu-ines : - Mazal-ak ad d-yuɣal ! Ifukk ṭṭmeɛ dayen. Udem-n-Tmenǧert i aɣ-yeǧǧan iṛuḥ, yemmut, yerna yemḍel d awerdan meskin !